X-Men: Days of Future Past

X-Men: Days of Future Past ialah filem superhero Amerika Syarikat 2014 berdasarkan karakter fiksyen X-Men yang muncul dalam Marvel Comics. Diarahkan oleh Bryan Singer, ia merupakan filem ketujuh dalam siri filem X-Men dan merupakan sekuel kepada kedua-dua X-Men: The Last Stand dan X-Men: First Class. Filem ini dibintangi Hugh Jackman, James McAvoy, Michael Fassbender, Jennifer Lawrence, Halle Berry, Anna Paquin, Ellen Page, Peter Dinklage, Ian McKellen dan Patrick Stewart. 

X-Men: Days of Future Past menjadi filem yang mendapat ulasan paling baik dalam siri filem X-Men. Ia dipuji untuk jalan ceritanya, kesan visual dan babak aksi, lakonan dan elemen tematik. Ia juga merupakan filem dengan pendapatan tertinggi dalam siri filem ini, mengutip lebih $747 juta di seluruh dunia, menjadikannya filem ke-6 dengan pendapatan tertinggi pada tahun 2014. Filem ini menerima satu pencalonan Anugerah Akademi untuk Kesan Visual Terbaik, menjadikannya filem X-Men pertama mendapat pencalonan untuk mana-mana kategori Anugerah Akademi.

Sebuah sekuel, X-Men: Apocalypse dijadual ditayangkan pada Mei 27, 2016 dengan Singer mengarah dan McAvoy, Fassbender serta Lawrence menyambung watak mereka.

Plot
Pada tahun 2023, robot yang dikenali sebagai Sentinels, pada asalnya dicipta untuk membunuh mutan, kini memburu kesemua manusia untuk kemusnahan dunia serta seluruh umat manusia yang berada di ambang kepupusan. Baki mangsa yang terselamat, juga tidak dapat menahan serangan tersebut kerana terlalu ramai. Dalam usaha demi menyelamatkan masa hadapan, Wolverine telah dihantar ke masa lampau tahun 1973, bagi menghalang pembunuhan pencipta senjata perang Sentinel iaitu Dr. Bolivar Trask, yang dilakukan oleh Mystique, mutan yang berkebolehan mengubah menjadi sesiapa saja, untuk mengubah sejarah daripada tercetusnya peperangan yang membawa kepada kehancuran mutan dan manusia sejagat.

Pelakon
 Hugh Jackman sebagai Logan / Wolverine

 James McAvoy sebagai Patrick Stewart dan Charles Xavier / Professor X

 Michael Fassbender dan Ian McKellen sebagai Erik Lehnsherr / Magneto

 Jennifer Lawrence sebagai Raven Darkhölme / Mystique

 Halle Berry sebagai Ororo Munroe / Storm

 Nicholas Hoult dan Kelsey Grammer sebagai Hank McCoy / Beast

 Anna Paquin sebagai Marie / Rogue

 Ellen Page sebagai Kitty Pryde / Shadowcat

 Peter Dinklage sebagai Bolivar Trask

 Shawn Ashmore sebagai Bobby Drake / Iceman

 Omar Sy sebagai Bishop

 Evan Peters sebagai Peter Maximoff / Quicksilver

 Josh Helman sebagai Major William Stryker

 Daniel Cudmore sebagai Peter Rasputin / Colossus

 Fan Bingbing sebagai Blink

 Adan Canto sebagai Sunspot

 Booboo Stewart sebagai Warpath

Tambahan, Famke Janssen dan James Marsden menyambung watak mereka sebagai Jean Grey dan Scott Summers / Cyclops dalam penampilan kameo. Lucas Till menyambung wataknya sebagai Alex Summers / Havok. Evan Jonigkeit melakonkan watak Toad. Penulis komik X-Men, Len Wein dan Chris Claremont muncul sebagai ahli kongres Amerika Syarikat. Michael Lerner melakonkan watak Senator Brickman. Gregg Lowe melakonkan watak Ink. Mark Camacho melakonkan watak Presiden A.S. Richard Nixon. Singer membuat penampilan kameo sebagai seorang lelaki dengan kamera filem ketika Magneto berjalan keluar selepas Mystique melepaskan diri di Paris. Dalam babak pasca-kredit, Brendan Pedder melakonkan watak En Sabah Nur.

Sekuel
Pada bulan Disember 2013, Singer mengumumkan X-Men: Apocalypse, sebuah filem X-Men akan datang akan menjadi sekuel kepada X-Men: Days of Future Past. Singer dilampirkan untuk mengarah dari skrip oleh Simon Kinberg, Dan Harris dan Michael Dougherty. Menurut Singer, filem seterusnya akan mengfokuskan asal usul mutan. Kinberg berkata ia akan mengambil tempat pada tahun 1983 dan akan melengkapkan trilogi yang dimulakan dengan X-Men: First Class.  James McAvoy, Michael Fassbender, Nicholas Hoult, Jennifer Lawrence, Evan Peters, Rose Byrne dan Lucas Till akan menyambung watak mereka dengan Oscar Isaac, Tye Sheridan, Sophie Turner, Alexandra Shipp, Kodi Smit-McPhee, Ben Hardy, Lana Condor dan Olivia Munn akan menyertai barisan pelakon. Pengambaran bermula pada bulan April 2015 di Montreal, Quebec untuk tayangan pada Mei 27, 2016.

Rujukan

Pautan luar





Category:Filem 2014
Category:Filem 3D 2010-an
Category:Filem aksi ngeri 2010-an
Category:Filem cereka sains 2010-an
Category:Filem 20th Century Fox
Category:Filem Amerika Syarikat tahun 2014
Category:Filem Dolby Atmos
Category:Filem bahasa Inggeris
Category:Filem arahan Bryan Singer
Kategori:Filem terbitan TSG Entertainment
Category:Filem X-Men